இதுகுறித்து எழுத்தாளர் முத்தாலங்குறிச்சி காமராசு பேசுகையில், "தொடர்ந்து 20 ஆண்டுகளாக நாங்கள் வடமொழி நூலான தாமிரபரணி மகாத்மியம் கூறியபடி வைகாசி விசாகம் அன்று தாமிரபரணிக்கு பிறந்த நாள் விழா நடத்தி வருகிறோம். இதுவொரு விழிப்பு உணர்வு விழா. நெல்லை, தூத்துக்குடி, விருதுநகர் மாவட்டத்துக்கு தொடர்ந்து குடி தண்ணீர் தருவது தாமிரபரணிதான். ஆனால், இந்த நதி தற்போது சுரண்டப்பட்டு, சாக்கடை கலக்கப்பட்டு உயிர்காக்கும் நதி, உயிர்போக்கும் நதியாக மாறி வருகிறது. இதற்குக் காரணம் பொதுமக்களிடம் விழிப்பு உணர்வு இல்லாததுதான். எனவே விழிப்பு உணர்வு ஏற்படுத்தும் வண்ணம், இந்தப் பிறந்த நாள் விழாவை விழிப்பு உணர்வு விழாவாகக் கொண்டாடுகிறோம்" என்றார்.